ingkang tumanduk dhatêng para santana utawi kawula dalêm, sami nyuwun suwita dados abdi dalêm ugi mawarni-warni, têgêsipun sontan-santun. Kula botên badhe angaturakên pranatan-pranatan ingkang sampun kalampahan, mindhak karoncèn, mila ingkang kula aturakên amung jaman majêng punika. Manawi botên kalèntu pangintên kula, ing mangke manawi nagari badhe nyuwitakakên santana utawi kawula dalêm, ingkang dipun uningani langkung rumiyin dhiplomanipun sakolahan, pundi ingkang dhiplomanipun unyik inggih dhumawah andhap, kapara botên sagêd kagêm pasuwitanipun. Ingkang makatên wau babarpisan kula botên badhe anyeda, dêstun kula suka sukur, jêr nagari dalêm sampun sagêd anglênggahi jaman, ambokmanawi sagêd amêwahi santosaning praja dalêm Surakarta, sawêwêngkonipun: amung ingkang kula prihatosakên [prihatosakê...]